《丹阳道中同嘉弟》
明代·文彭

昨夜乘潮发建康，今朝潮落又丹阳。天南星斗随沙鸟，江上风烟忆故乡。

去住此身原不定，飘零吾道孰行藏。同舟尔亦同沦落，对酒无言泪两行。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。